惡報

惡報原本係佛教術語，引申喺某啲地方，有啲人睇到一啲同自己政治立場唔同嘅人遭遇不幸嘅時候，會指對方係遭受報應、惡報。近年，有啲學者就開始將報應視為一個同社會兩極化、詛咒有關嘅政治概念。

例子

香港 

由2014年雨遮革命開始，香港社會兩極化，走入「黃藍對決」時代，由於親中建制派同香港政府公務員嘅行徑遭受極大嘅爭議，所以面對一啲關於嘅佢哋不幸新聞嘅時候，有一啲非建制派聲音就會認為佢哋遭受報應，歡迎事件嘅發生。其中，激進親中派成員李偲嫣因為感染武漢肺炎離世，網民嘅反應，更加成為一啲學者研究呢個現象嘅案例。

台灣 
 民進黨立委高嘉瑜喺2020年11月被踢爆坐擁兩座物業後，形象受到影響。由於佢本身喺民進黨內人緣唔太好，民進黨有啲支持者亦唔鍾意佢，有網民就覺得呢次係佢踩住人哋上位嘅報應。

美國 
 喺武漢肺炎美國疫情期間，美國總統當勞侵亦成為咗患者之一，有啲人就認為係佢嘅報應，令之前睇小疫情嘅佢改變態度。

政治
類:佛教術語